Иван Стоилковиќ

Иван Стоилковиќ (р. 15 февруари 1962 година во Куманово) — македонски политичар. Кој моментално ја врши функцијата министер за односи меѓу заедниците и водач на Демократската партија на Србите во Македонија.

Животопис
Иван Стоилковиќ е роден во српско семејство во Куманово на 15 февруари 1962 година. Основното образование го завршил во родниот град, а потоа се запишал во Гимназијата „Гоце Делчев“ во родниот град. По завршување на средното образование, се запишал на Правниот факултет на Универзитетот „Св. Кирил и Методиј“, студирајќи во политичко-правна насока. Женет е и има ќерка и син.

Покрај српскиот, течно зборува македонски, англиски и руски јазик . 
Пред да стане професионален политичар 1992-2002, бил основач и директор на приватното градежно претпријатие LAMAX CO од Куманово.

На 23 јуни 2024 година, Стоилковиќ е назначен за министер за односи меѓу заедниците во кабинетот на Христијан Мицкоски.

Политичка кариера
 1986-1990, претседател на Младинскиот совет во Куманово
 15.12.2001, на II-от Конгрес на Демократската партија на Србите во Македонија е избран за Претседател.
 15.09.2002, на Парламентарните избори е избран за пратеник во Собранието на Република Македонија од страна на Демократска партија на Србите во Македонија.
 05.11.2005, на III-от Конгрес на Демократската партија на Србите во Македонија е избран за Претседател.
 05.07.2006, на Парламентарните избори е избран за пратеник во Собранието на Р Македонија.
 01.06.2008, на вонредните Парламентарни избори е избран за пратеник во Собранието на Р Македонија.
 15.11.2009, на IV-от Конгрес на Демократската партија на Србите во Македонија е избран за Претседател.
 09.11.2013, на V-от Конгрес на Демократската партија на Србите во Македонија е избран за Претседател.

Наводи

Категорија:Политичари од Куманово
Категорија:ДПСМ
Категорија:Пратенички состав 2002-2006
Категорија:Пратенички состав 2006-2008
Категорија:Пратенички состав 2008-2011
Категорија:Пратенички состав 2011-2014
Категорија:Пратенички состав 2016-2020
Категорија:Македонски Срби
Категорија:Апсолвенти на универзитетот „Св. Кирил и Методиј“
Категорија:Живи луѓе